רוני נומה

רוני נומה (נולד ב-2 באוקטובר 1966) הוא קצין צה"ל במילואים בדרגת אלוף. שימש מפקד פיקוד המרכז, מפקד מפקדת העומק, מפקד המכללה הבין-זרועית לפיקוד ולמטה, מפקד המרכז הלאומי לאימונים ביבשה, מפקד עוצבת סיני, מפקד עוצבת האש ומפקד חטיבת הנח"ל. נומה התגייס לצה"ל בשנת 1985, והתנדב לחטיבת הצנחנים. עבר מסלול הכשרה כלוחם וקורס חובשים, קורס מ"כים חי"ר וקורס קציני חי"ר. עם סיום הקורס שב לחטיבה ושימש כמפקד מחלקה. לאחר מכן שימש כקצין המבצעים של עוצבת חיצי האש. בהמשך עבר ליחידת שלדג ומונה למפקד פלגה. נומה שימש כקצין אג"ם של היחידה, בין היתר בעת מבצע דין וחשבון, וכסגן מפקד יחידת שלדג, בין היתר במבצע ענבי זעם. בשנת 1997 הועלה לדרגת סא"ל ומונה למפקד יחידת דובדבן, ושימש בתפקיד עד שנת 1999. בהמשך מונה למפקד יחידת שלדג, ושימש בתפקיד בין השנים 1999–2001. באוגוסט 2000 פיקד על כוח מן היחידה, אשר הוזנק לכפר א-סירה א-שמליה, לאחר ירי דו-צדדי שהתרחש במסגרת מבצע סימפוניית החיים. הכוח בפיקודו הוטס לאירוע במסוקים וסייע בפינוי הנפגעים. בנובמבר 2000 ביצעה היחידה בפיקודו מבצע סיכול ממוקד והרגה את ג'מאל עבד א-ראזק, מפקד גדודי חללי אל אקצה ברפיח. משאית חסמה את הרכב שבו נסע א-ראזק, בסמוך לצומת מורג, ולוחמי היחידה שהתחבאו בתוכה ירו בו ובסייען שלו למוות מטווח קרוב. לאחר מכן שב לחטיבת הצנחנים ומונה למפקד גדוד 202 בין השנים 2001–2002, והוביל אותו בלחימה כנגד הטרור הפלסטיני באינתיפאדה השנייה, בין היתר במבצע חומת מגן. בבוקר 31 באוקטובר 2001 בטול כרם, עבדאללה ג'ארושי יצא מבית אחותו, הלך לעבר מכוניתו, וכשהתניע את המנוע נורו לעברו שתי יריות צלפים ממרחק של כ-600 מטרים. אחת פגעה בקיר הבית, השנייה פגעה בחזהו והרגה אותו. נומה היה מפקד הגדוד בגזרה, אז בדרגת סגן אלוף. הוא נחקר בפרשה, וחרף סתירות בולטות בעדותו, הוחלט לסגור את התיק. בתיק הזה נחקר גם פקודו דאז, אופיר סופר, לימים שר הקליטה. הפרקליטות החליטה לסגור את התיק ב-2008, שבע שנים אחרי המקרה, ונתנה להחלטה שלוש סיבות. הראשונה הייתה התיישנות. השנייה הייתה שהחיילים האמינו שג'ארושי מסכן אותם. השלישית היא הסתירות בעדויות שני המפקדים הבכירים, נומה וסופר, שאינן מאפשרות לקבוע מי מהם נתן את ההוראה לירות. המוקד להגנת הפרט ו"יש דין" דרשו להעמיד לדין את האחראים להרג, ועתירה של המוקד והמשפחה הגיעה לבג"ץ. ב-2013 בג"ץ מחק את העתירה. בשנת 2002 הועלה לדרגת אל"ם ומונה למפקד חטיבת בנימין, ושימש בתפקיד עד שנת 2004. ב-26 באוגוסט 2004 מונה למפקד חטיבת הנח"ל, ושימש בתפקיד עד מאי 2006, החטיבה תחת פיקודו השתתפה בין היתר בפעילות המבצעית בשטחי איו"ש ובמהלך יישום תוכנית ההתנתקות ביישובי צפון השומרון ובהם חומש. לאחר מכן מונה לעוזר הרמטכ"ל, דני חלוץ וגבי אשכנזי, בין השנים 2006–2008. בנובמבר 2008 הועלה לדרגת תא"ל ומונה למפקד עוצבת האש ובמקביל למפקד צוות בקורס מפקדי חטיבות, ושימש בתפקידיו עד 18 במאי 2011. בסיום התפקיד יצא ללימודים. ביולי 2012 מונה למפקד המרכז הלאומי לאימונים ביבשה ובמקביל למפקד עוצבת סיני. במסגרת תפקידו עמד בראש ועדה צה"לית לבחינת מודל שירות המילואים, וגיבוש המלצות להתאמתו לאתגרים העומדים בפני צה"ל. בתפקידיו שימש עד שנת 2014. ב-29 בספטמבר 2014 הועלה לדרגת אלוף ומונה למפקד מפקדת העומק ובמקביל למפקד המכללה הבין-זרועית לפיקוד ולמטה, וסיים את תפקידיו ב-26 בפברואר 2015. ב-25 במרץ 2015 מונה למפקד פיקוד המרכז, ושימש בתפקיד עד 7 במרץ 2018. לאחר תפקיד זה, ביקש מהרמטכ"ל להשתחרר מצה"ל. בדצמבר 2019 מונה נומה בהיותו אלוף במיל' כראש צוות בדיקה של נתוני הגיוס לצה"ל בין השנים 2011–2018, לאחר שדווח באמצעי התקשורת על זיוף מכוון של מספר המתגייסים החרדים על ידי אגף כח האדם, כפי שנמסר לדרג המדיני. במרץ 2020 מונה לנהל את משבר הקורונה בעיר בני ברק בעקבות התפרצות מוגברת של מגפת הקורונה בעיר. היה מועמד לשמש כממונה (פרויקטור) הלאומי למאבק בנגיף הקורונה בישראל, אך בחודש יולי 2020 הסיר את מועמדותו לאחר שלא קיבל את הסמכויות שדרש ממשרד הבריאות. בסופו של דבר הפך לממונה הקורונה במגזר החרדי במשרד הבריאות. במאי 2020 מונה על ניהול מוצר חדש של חברת הסייבר המודיעיני 'קובוובס'. בחודשים יוני-נובמבר 2021 שימש כממונה הקורונה בנמל התעופה בן-גוריון. במאי 2023 השתתף בתוכנית הטלוויזיה התיעודית "מדורות השבטים" של כאן 11. באוגוסט 2023 עתר לבית המשפט כנגד חוק יסוד השפיטה עילת הסבירות. ב-12 באוקטובר 2023 במהלך מלחמת חרבות ברזל לאחר הטבח שביצעו אנשי חמאס ביישובי עוטף עזה, מונה לעמוד בראש הגוף לשיקום התשתיות ביישובי העוטף. מדיה וקבצים בנושא רוני נומה בוויקישיתוף רוני נומה, ברשת החברתית LinkedIn עפר שלח, מדבר מהשטח: הכל אישי על אל"ם רוני נומה, ידיעות אחרונות "המוסף לשבת", 5 במאי 2006, עמודים 26 - 27, כפי שהועלה באתר פרש שי לוי, ‏לוחם הקומנדו בחזית הטרור: הכירו את אלוף רוני נומה, באתר ‏מאקו‏, 24 בדצמבר 2015 אמיר בוחבוט‏, שובר הגלים של הטרור: הקצין שמנע אינתיפאדה שלישית, באתר וואלה, 10 במרץ 2018 האלוף רוני נומה נושא דברים בפני צוערי בה"ד 1, סרטון באתר יוטיוב (אורך: 28:52) יואב לימור, ראש צוות החירום, אלוף (מיל') רוני נומה: "המצב בבני ברק חמור, העיר בסכנה", באתר ישראל היום, 4 באפריל 2020 אל"ם רומן גופמן, מפקד פיקוד מרכז האלוף רוני נומה בהסלמת "גודל השעה", בין הקטבים מירב ארלוזורוב, "החרדים שיקרו לי — אבל זה היה נכון לסמוך עליהם", באתר TheMarker‏, 23 באפריל 2021 דני זקן, ‏רוני נומה מעביר את מושכות הניהול של בני ברק: "זמן לגופים אזרחיים", באתר גלובס, 29 באפריל 2020 מכתביו להרכין ראש, ולזכור, באתר ישראל היום, 10 במאי 2016 רוני נומה ורום לירז, ‏"לנצח ולהישאר בן אדם" – אתגרי פיקוד המרכז במערכת 'גודל השעה', בין הקטבים ‏15, מרץ 2018, עמ' 123–133 אבי אשכנזי ודניאל דולב‏, "שוטר זה מקצוע": ביקורת על כוונת ארדן למנות מועמד חיצוני למפכ"ל, באתר וואלה, 2 בינואר 2019 עמיר רפפורט, סופשבוע לא רגוע, באתר "ישראל דיפנס", 30 ביוני 2011 עפר שלח, "מדבר מהשטח: הכל אישי על אל"ם רוני נומה", ידיעות אחרונות "המוסף לשבת", 5 במאי 2006, עמוד 27 מחליפים צבעים במחנה, כפי שהועלה באתר "פרש" גיורא איילנד, "לא נרדם בלילות", ידיעות ספרים, 2018, עמ' 146 אמיר אורן, שוב לגנץ לא נעים, באתר הארץ, 8 ביוני 2014 יואב לימור, "המזל הרע רודף אחרינו", באתר nrg,‏ 17 בפברואר 2002 עמוס הראל, אל"מ רוני נומה - מח"ט הנח"ל, באתר הארץ, 2 בנובמבר 2003 גל הירש, סיפור מלחמה סיפור אהבה, הוצאת ידיעות אחרונות, 2009, עמוד 234 שי לוי, ‏כמו בסרט: מבצע החיסול הנועז של שלדג, באתר ‏מאקו‏, 14 בינואר 2016 עמוס הראל, בחפ"ק המבצע ברמאללה הקשיבו הלוחמים לדיווחים מהצפון, באתר הארץ, 12 במרץ 2002 גל פרל פינקל, ‏אלוף פיקוד המרכז סיים את תפקידו, אבל צה"ל לא סיים איתו, באתר דבר העובדים בארץ ישראל, 9 במרץ 2018 סבסטיאן בן דניאל (ג'ון בראון), מה היה חלקו של אלוף פיקוד מרכז בהריגת אזרח לא חמוש?, באתר שיחה מקומית, ‏2015-05-27 עפר שלח, במדים ופנים קפואות, באתר ynet, 25 באוגוסט 2005 (הקישור אינו פעיל, 4 במרץ 2018)רשימת מפקדי חטיבת הנח"ל, באתר של חטיבת הנח"ל עמוס הראל, פלשתינאי ניסה לשסף את גרונו של שוטר מג"ב במערת המכפלה בחברון; בצה"ל חוששים מהסלמה, באתר TheMarker‏, 26 באוגוסט 2005 עמוס הראל, אני טעיתי?, באתר הארץ, 18 בינואר 2007 דו-ראשי: תא"ל רוני נומה מונה לשני תפקידים בכירים, באתר וואלה, 5 ביוני 2014 דקלה שניידר, (הקישור אינו פעיל, 4 במרץ 2018)מפקדים חדשים לצנחנים ולכפיר, באתר דובר צה"ל, 20 באוגוסט 2009 שיר פילו, (הקישור אינו פעיל, 4 במרץ 2018)באחריות המח"ט, ביטאון ביבשה, גיליון 17, 19 במאי 2011 (הקישור אינו פעיל, 4 במרץ 2018)תא"ל אהרון חליווה מונה למפקד עוצבת "האש", במחנה, 19 במאי 2011 (הקישור אינו פעיל, 4 במרץ 2018)מפקד חדש למל"י, באתר זרוע היבשה עמוס הראל, רפורמה נרחבת במילואים: חלק ישרתו רק עד גיל 35, באתר הארץ, 30 בינואר 2014 (הקישור אינו פעיל, 4 במרץ 2018)מערכת אתר צה"ל, הרמטכ"ל: "הסביבה המשתנה מחייבת אותנו להתאים את עצמנו לרוח התקופה", באתר צה"ל (דרך ארכיון האינטרנט), 29 בספטמבר 2014 יואב זיתון, אלוף פיקוד מרכז חדש: "מחויבים למתיישבים", באתר ynet, 25 במרץ 2015 טקס החלפת מפקד פיקוד המרכז, באתר דובר צה"ל אמיר בוחבוט‏, אלוף רוני נומה לא ימתין לסבב מינוי הרמטכ"ל וסגנו - ויפרוש מצה"ל, באתר וואלה, 21 ביוני 2018 ראש אכ"א על פרשת זיוף נתוני הגיוס: "ייתכן שנעשו טעויות, לא הייתה כוונת זדון", באתר www.maariv.co.il ; החדשות - בלוף גיוס החרדים: המסקנות שנחשפו - והנזיפות הצפויות, באתר mako, ‏2020-02-17 ; צוות הבדיקה בנושא נתוני גיוס חרדים לצה"ל - דו"ח מסכם קורונה בבני ברק: האלוף במיל' רוני נומה יעמוד בראש מטה המאבק, באתר ערוץ 7, 31 במרץ 20020 עמיחי שטיין, מנכ"ל משרד הבריאות: ללכת לחדר כושר זה מסוכן, אך נכבד את החלטת ועדת הקורונה, באתר כאן – תאגיד השידור הישראלי, 13 ביולי 2020 יקי אדמקר‏, ממונה הקורונה במגזר החרדי: התחלואה בישיבות נמוכה, אין סיבה לסגור, באתר וואלה, 10 בנובמבר 2020 יסמין יבלונקו, ‏מבני-ברק לסייבר: האלוף במיל' רוני נומה הצטרף לחברת קובוובס, באתר גלובס, 7 במאי 2020 חדשות כיפה, ‏מרב מיכאלי אישרה מחליף: רוני נומה הוא כבר לא ממונה הקורונה בנתב"ג, באתר כיפה, 28 בנובמבר 2021 סדרה תיעודית חדשה 📽️ מדורות השבטים | פרק 1 - הסדר יחזור על כנו: שנים 1993 עד 2000, סרטון בערוץ "כאן 11 - תאגיד השידור הישראלי", באתר יוטיוב (אורך: 54:42) משה גורלי, האלוף במיל' רוני נומה הוצע כעותר חלופי בעתירה נגד ביטול עילת הסבירות, באתר כלכליסט, 22 באוגוסט 2023 תומר גנון ויובל אזולאי, משרד הביטחון מקים צוות לטיפול ראשוני בתשתיות יישובי העוטף, באתר כלכליסט, 12 באוקטובר 2023